be en kk ky ru ru ky ky ru ru ru bg ru ru ru en hbs_cyr ru ky hu ky ru ru av hbs_cyr ky ru ky ru ky ru ky ky ru ky ky ky ky ky ky ky ky ky ky ky ky ky ky ky ky ky ky ky ky ky ky ky ky ru ru ru
"Агым", 06.06.08 - 14-бет: Миў тїркїн адам..•
Макала издегич Редакции газет Кыргызстана Кыргыз эл макалдары Архив-1 Архив-2 Архив-3 Архив-4 Архив-5 Архив-6 Zaman Кыргызстан Агым Айыл деми Алиби Асман пресс Азия news Арена kg Фабула Кереге kg Кыргызстан маданияты Көк Асаба Кутбилим Леди kg Майдан.kg Кыргыз туусу Учур Айгай kg Аалам С.С.С.Р Эл турмушу Эл сөзү Добулбас kg Айкын саясат Ачык саясат Майдан kg Адилет press Жалал-абад үнү Тарыхый мурас Обон Ош шамы Ош жаңырыгы Кыргыз руху Салык экспресс Саратан Diezel Айыл өкмөтү Нур Эл De факто Жаңы кылым Апта Алас Бишкек таймс Назар Энесай Новости Иссык-Куля Эркинтоо Биримдик Пресс kg Нур реклама Айат пресс Адилет пресс Лозунг Кабар
Дүйнөлүк футболдун легендасына айланган айтылуу спортчу Канн фестивалына катышууда. Анын жүрүшүндө серб режиссеру Эмир Кустрица тарткан "Марадона" аттуу документалдуу тасма көрсөтүлөт. 90 мүнөткө созулган тасма Диего Марадонанын спорт дүйнөсүндөгү атак-даңктын туу чокусуна жетип, кайрадан анын спорттогу чабытында канатынын кайрылышын чагылдырат. Ал эми тасма режиссеру Эмир Кустрица буга чейин эки жолу Канн фестивалынын сыйлыгына татыган.
Парламент спикери Россияга туруштук берүү үчүн Грузия Европа Бирлигинин колдоосуна муктаж экендигин билдирди. Биз Абхазия жана Түштүк Осетиянын айланасындагы маселелерди чечүүгө даярбыз, бирок өз алдыбызча Россия менен күрөшө албайбыз, - деп айтты Буржанадзе. Андан ары спикер ЕСке Грузиянын таламын талашканы үчүн ыраазычылыгын билдирип, эми Евросоюздан сөз жүзүндөгү колдоо эмес, маселени чечүүдө анык бир аракет күтүлөрүн айтты.
Ошентип, АКШ демократтарынын 17 айга созулган алдын ала президенттик шайлоо жарышы аяктап, анын жыйынтыгы менен Иллинойс штатынан чыккан сенатор Барак Обама демократтар партиясынан чыккан жалгыз өлкө башчылыгына талапкер болуп калды. Акыркы праймериз Түштүк Дакота жана Монтана штаттарында өтүп, анын башкы атаандашы Хиллари Клинтон жетиштүү добуш алалбай жеңилип калды. Мурунку биринчи айым күзүндө президенттик шайлоого Барак Обаманын командасында анын тарапкери катары вице-президенттикке барууга даяр экенин билдирип, жарыштан чыкты. Обама - Хилларинин колдоосуна муктаж. Анткени, праймериз жыйынтыгы Клинтон калктын демократтардан башка катмарынын сүймөнчүгүнө ээ экендигин көрсөттү.
Белгилүү француз актрисасына расисттик багыттагы сөзү жана мусулмандарга болгон жек көрүүнү күчөткөндүгү үчүн 15 миң евро айып салынды. Бардо мусулман коомчулугун байма-бай сынга алып келет. "Булар (мусулмандар) бизди алдап, өз каада-салтын таңуулап, мамлекетибизди кыйратып келишет. Жетишет, тойдук баарына" деп жазылат өлкө жетекчилигине багытталган катында. Жаныбарлардын коргоочусу, 73 жаштагы актриса Курман айтта курмандыктардын союлушуна каршы чыгып, соердун алдында аларды уктатып туруп союуну талап кылууда. Бриджит Бардонун мындай билдирүүсүнө укук коргоочу уюмдары нааразы болуп, сотко кайрылышкан. 15 миң евро айып салынганына карабастан, айтылуу актриса жаныбарлардын укугун коргоону уланта берерин билдирүүдө.
Аркы жээк менен берки жээк
Жашасын жай! Кыргыз каймактары кайда эс алат?
Ооба, жылдын ысык мезгилинде калк турмушун оңдоп жиберчү билерман төбөлдөрүбүз эс алууга кетишет. Байманасы ашып-ташкандары азыртан чет өлкөдөгү "мен" деген курорттордо саякаттап жүрүшсө, көпчүлүгү "Кыргызстандын бермети" аталган көлүбүздө чумкуп аткан чагы.
Кыргыз саясатчылары жайкы эс алуусун кандай өткөрөрүн билүү максатында телефон менен байланыштык.
"ЭрК" партиясынын лидери Турсунбай БАКИР уулу:
- Жайкы эс алуумдун алгачкы бөлүгүн үйбүлөм менен Ысыккөлдө өткөрөм. Андан кийин айылга барабыз. Туугандарым, дос-тамырларыма көптөн бери жолуга элекмин.
- Болжол менен жайкы сезонго канча акча коротосуз?
- Менин ичпей, чекпей турганымды жакшы билесиңер. Башкаларга окшоп шаан-шөкөттү жактыра бербейм. Көлдөн жатаканага, тамак-ашка анчалык деле чоң суммадагы акча коробойт. Жайы менен энергия топтоп, күз келгенде саясый ишмердүүлүгүбүздү жаңы дем менен баштайбыз.
Тайырбек САРПАШЕВ, экс-депутат, "Туран" партиясынын лидери
- Тайырбек Дүйшекеевич, сиз менен жайкы эс алуу жөнүндө кеп козгосокпу дегенбиз?
- Азыр менин убактым жок эле. Кийинчерээк байланышсак болобу?
Бирок, Тайырбек мырза менен байланышууга мүмкүнчүлүк болгон жок. Ошентсе да, Сарпашевдин ВРС сайтына берген маегинен сурообузга жооп таба алдык. (Кыскартылып которулду): "Чет жактагы абройлуу курортторго баруу планым жок. Андан көрө кереметтүү Ысыккөлдүн жээгинде 10-12 күн болгонум жакшы. Волейбол ойноп, күнгө күйүп, достор менен жолугушуп дегендей. Мындан сырткары, жайлоого чыгып, эки жума кымыз ичишим керек. Жайдын акыркы айында Суусамыр жайлоосунда чөп бышып жетилет. Андыктан, кымызды августта ичсең денсоолукка пайда. Болжол менен Көлгө 40-50 миң сом чыгымдасам, 10-15 миң сом конок тосууга сарпталат".
ЖК депутаты Бакыт БЕШИМОВдун кабылдамасына чалсак, жардамчысы эл өкүлү командировкада жүргөнүн айтты. Кол телефонуна чалдык.
- Азырынча жайкы эс алуумду кантип өткөрүүнү пландай элекмин. Ага али эрте. Үйбүлөлүк көп маселелер бар, ошолорду чечишим керек. Партиябыздын ишин жандандырууну алдыңкы орунга коюп атабыз.
- Сизди командировкада жүрөт деп уктук эле…
- Ош педагогикалык институтунда иштеп жүргөнүмдө биринчи жолу юридикалык факультетин ачкан элем. Юрфактын алгачкы бүтүрүүчүлөрү он жылдыгын белгилеп, конокко чакырышты. Мен үчүн бул сүйүнүчтүү кабар. Толкунданып Ошко баратам…
Иса ӨМҮРКУЛОВ кабинетинде экен. Сессия жүрүп аткан маалда (5-июнь, болжол менен саат 11лер чамасы) Иса Шаршеновичтин иш бөлмөсүнөн чыкпай отурганы бизди таң калтырбай койгон жок.
- Жыл сайын жай мезгилин айылда өткөрөм. Бозүйдө багылан козунун этин жеп, кымыз ичип жатканга не жетсин. Анүстүнө үйбүлөм, неберелерим менен апамдын жанында эс алуу салтка айланган. Тууган-туушкандарды чакырып, тамак беришим керек.
- Чет жакка чыгуу планыңыз жокпу?
- Чет өлкөдө өмүрү эс алган эмесмин. Убакыт болуп калса, Ысыккөлдө бир жума жүрүп келсемби деп атам.
Башка саясатчыларга салыштырмалуу "Эркиндиктин" экс-лидери Топчубек ТУРГУНАЛИЕВ саякатын эрте баштаптыр.
- Балдарым байбичем экөөбүзгө путевка алып койуптур. Азыр көл жээктеп жүрөм. Саясаттан алыстап, бир гана күндүн энергиясын ала баштаганыма 4 күн болду. Өткөн жылы Кожожаштын аскасына чыккан элем. Быйыл август айында улуу тоолорго болгон саякатым башталат. Айтмакчы, Бакиев иниси Жанышты жаңы кызматка коюптур дейби?..
"Ата Мекен" партиясынын мүчөсү Жоомарт САПАРБАЕВ:
- Дегеле эс алганга убакыт жок. Быйыл дагы ошол көрүнүш кайталанат окшойт. Жайы менен партиянын иши менен алек болобуз го. Көлгө бир жумага барсам дегенде ак эткенден так этип жүрөм.
ActionTeaser.ru - тизерная реклама